SARL-NUUS - SONDAG 29 AUGUSTUS 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op `'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Jac Roux, ZS6OA, vir 32 jaar `n lid van die Pretoria Amateurradioklub en 
baie betrokke by motor tydrenne is op 26 Augustus oorlede. Aan sy vrou Ann, 
dogters Clair en Jessica ons innige simpatie. 


(POUSE) 
In die nuus vandag; 
SAT-NETWERK 


VSA SE AMATEURRADIO SE NOODDIENSTE HERDENK 75 JAAR VAN 
DIENS 


WAT HET VAN ONS TEGNOLOË GEWORD? 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


SAT-NETWERK 


SA AMSAT se eerste SAT-NETWERK sal vanaand om 19:30 op die lug wees. 
Sluit by die bespreking oor die verskillende moontlike loonvragte vir die beoogde 
Cubesat van SA AMSAT. John Williscroft, ZS6EF, sal die bespreking inlei 
deur middel van n aanbieding oor n imaginêre satelliet en sy multiloonvragte 
gebou op die rug van oopvou sonpanele. Die idee is om die platform op te 
stel vir sinvolle bespreking. Met die guns van die SARL, sal SAT-NETWERK 
aangebied word deur dieselfde span as wat die Presidentsnet en Integnet hanteer, 
op n herhaler in die Kaapstadgebied, die Oos-Kaapse herhalernetwerk, Durban 
en Gauteng. Marten, ZS6ZY, sal op 3 718 kHz herlei en Chris, ZS6FCS, sal 
Echolink en oudio op die webwerf hanteer. Klubs wat nou nog vir n koppeling 
na hul herhaler wil reël, moet voor 11:00 vanoggend n vêr soek per e-pos rig 
aan armi@sarl.org.za. 


VSA SE AMATEURRADIO SE NOODDIENSTE HERDENK 75 JAAR VAN 
DIENS 


Die “US Amateur Radio Emergency Service, ARES,” sal sy 75ste bestaansjaar 
van September tot Desember 2010 herdenk. Hierdie program van die ARRL het 
noodkommunikasie d.m.v. amateurradio vir agentskappe soos die Amerikaanse 
Rooikruis, “Salvation Army” en ontelbare noodbedryfsentrums en ander in die 
slegste tye voorsien. 


Hulle spesiaal opgeleide radiokommunikasievrywilligers het duisende ure van 
kommunikasiediens vrywillig verskaf. Die vinnigste manier om n noodtoes- 
tand in n ramp te omskep, is om kommunikasie te verloor. In gebeurtenisse 
vanaf ysstorms tot orkane Katrina en Haiti, to normale kommunikasiestelsels 
oorlaai of buite werking was, het radioamateurs in die ARES-program kommu- 
nikasiehulp verskaf wanneer versoek. In die Septemberuitgawe van 1935 van 
die @OST-tydskrif is die eerste keer melding gemaak van nooddiens verrig deur 
georganiseerde amateurradio. 


ZU-LISENSIE IS n INLEIDING TOT AMATEURRADIO 


Toe die SARL die owerhede oortuig het Suid-Afrika n inleidende lisensie nodig 
gehad het om jongmense tot die stokperdjie te laat toetree, was dit met die 
verstandhouding dat die ZU-lisensie as eerste stap sou dien vir diegene wat 
nognie die vereiste standaard bereik het om vir die ZS- of Klas A lisensie te 
studeer nie. Terwyl die regulasies nie n ouderdomsgrens vasgestel het nie, was 
dit tog deur OKOSA verstaan dat die lisensie op die jongmense gerig was. 


In die verlede was die vasstelling van n ouderdom voorgestel. Behoort dit 18 
te wees of liewer 25 wat die huidige perk is vir studentelidmaatskap van die 
SARL? Met die huidige herskrywing van die regulasies, dus al die regulasies, 
sal die aangeleentheid ongetwyfeld weer te berde gebring word. Ons sal moet 
sien wat gebeur wat die uitkoms gaan wees wanneer die konsepregulasies in 
die Staatskoerant vir kommentaar gepubliseer word. Wanneer, is tans onbek- 
end, moontlik gedurende die volgende paar maande. Konsepregulasies word vir 
kommentaar gepubliseer. Kommentaar word daarna oorweeg voordat die finale 
regulasies in werking gestel word. 


Die ZU-lisensie staan apart van nuwelinglisensies soos in ander lande en word nie 
internasionaal erken nie. Die SARL huldig steeds sy oorspronklike versoek aan 
die toentertydse regulerende owerheid en moedig klubs aan om die verkryging 
van die ZU-lisensie onder jongmense te bevorder as n toetrede tot amateurradio. 
Dit is wat dit altyd bedoel was om te wees. 


Indien enigiemand kommentaar wil lewer, stuur dit per e-pos aan armi@sarl.org.za. 
WAT HET VAN ONS TEGNOLOË GEWORD? 


Dit is moeilik om te glo dat slegs oorseese inskrywings ontvang is vir die in- 
novasiekompetisie wat deur die SA Amateurradiotrust en ICOM geborg word. 
“Innovasie in amateurradio” is n projek oor 18 maande wat daarop gemik is 
om innovasie in amateurradio aan te moedig. “Terwyl amateurradio een van 
die oudste en steeds een van die mees bevredigende van al die wetenskaplike 
stokperdjies is, word n stadium bereik dat n mens moet kyk na innovasie, 


nuwe idees en nuwe tegnologieë ten einde aktiwiteite relevant en opwindend te 
hou.” Dit is die mening van Hannes Coetzee, ZS6BZP, n tegnoloog en lid van 
die Raad van Trustees van SAARDT. Hannes was een van die hoofargitekte van 
die amateurradioloonvrag op Sumbandilasat. 


Radioamateurs en tegnoloë word uitgenooi om projekte voor te lê wat nuwighede 
in amateurradio te voorskyn sal bring, of dit nou programmatuur amateurradio 
op die internet, die ontwikkeling van kompakte HF-antennas vir woonstelbewon- 
ers of trosbehuising is of innovasie in noodkommunikasie is. Lees meer hieroor 
Oop www.amateurradio.org.za en besoek die innovasiebladsy. Sien hoe D-star 
amateurradiowerking in ander lande verander. 


KOMPETISIENUUS 


Die ZS6JVT 40 meter HF Jeug Lentekompetisie vind plaas op Saterdag 4 
September vanaf 10:00 tot 12:00 SAT plaas. 


Gaan asb. voor deelname die reëls in die Kompetisiehandboek noukeurig na. 
Onthou die frekwensies wat gebruik word is 7,130 7,200 MHZ. n Ernstige 
beroep word gedoen op deelnemers om nie net op een frekwensie vas te sit nie. 
Beweeg asb. rond. 


ZSG6JVT kyk uit vir ander jong vriende op 40 meter en wens almal sterkte toe 
vir die kompetisie. 


KLUBNUUS 


Gedurende die AJV van Magalies Radioamateurklub gehou op 22 Augustus is 
die volgende lede op die komitee vir die 2010 / 2011 tydperk verkies: Voorsitter: 
Thys Maree, ZS6MJM; Visevoorsitter: Nic Smit, ZRONSP; Sekretaris: Johann 
Du Plessis, ZS6PSS; Tesourier/finansies: Louis Mitchell, ZSGLWM; Tegnies: 
Sam van Zyl, ZS$6JZ; Teenspanning: Marko Nel, ZS6MJ. 


Baie dankie aan die vorige komitee vir hulle leiding en werk gedurende die 
afgelope jaar en sterkte aan die nuwe komitee vir die komende jaar. 


PRESTASIE OP ANDER GEBIED 


Nico Schoonwinkel, ZS4ANS, van n amateurfamilie in Welkom is bekend vir 
Sy prestasies in die 6 m-band. Hy en sy seun Ooenie, was lede van n span 
skuts wat van 26 Julie tot 6 Augustus in Plzen in die Tsjeggiese Republiek aan 
n skyfskietkompetisie vir kleingewere deelgeneem het. Nico het een medalje 
gewen, Coenie n hele paar en die span spog met die goue medalje. Veels geluk, 
baie goed gedoen! 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlek 1 101 is groot maar onaktief. Die voorspelde effektiewe sonvlektelling 
vir die week gaan minder as 10 wees. 


20 m is die beste keuse vir DX gevolg deur 40 m. Gedurende die middae en 
tot na die son gesak het gaan die toestande na Indië goed wees. Gedurende 
sonsondergang gaan toestande na Europa goed wees. Kontakte met Australië 
en Nieu-Zeeland is met sonsopkoms op 20 m moontlik en ook op 40 m nadat 
die son gesak het. Kontakte met die VSA gaan uitdagend wees. Swak 15 m- 
openinge is na Brasilië en Suid-Amerika gedurende die middae moontlik. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 30 m wat goeie kontakte oor die langer 
afstande kan oplewer. Vroegoggend, laatmiddag en saans is 80 m die beste 
keuse, veral oor die korter afstande. 


Besoek gerus www.spaceweather.co.za vir meer inligting. 
DAGBOEK VAN GEBEURE 


29 Augustus SATNET vanaand om 19:30 op die lug; 31 Augustus - Sluitingsda- 
tum vir indiening van voorstelle vir die 2011-kompetisiehandboek; 4 September 
- ZS6JVT 40 meter HF Jeug Lentekompetisie vanaf 10:00 tot 12:00 SAT; 18 
September - RYA-simposium in Gauteng. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateur Radio Mirror In- 
ternational wat om 10:00 SAT op 145,750 in die Pretoria-gebied uitgesaai word, 
met herleidings op 7 082, 7 205 en 17 860 kHz. Daar is ook 'n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 22:05 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin wat deur George, ZSONE, saamgestel is. 
Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp 


